## Pravilnik Velereda kralja Dmitra Zvonimira s lentom i Danicom

### NN 108/2000 (3.11.2000.), Pravilnik Velereda kralja Dmitra Zvonimira s lentom i Danicom

# PREDSJEDNIK REPUBLIKE HRVATSKE

if !supportEmptyParas endif

2124

Na temelju članka 5., 6., 9.
i 35. Zakona o odlikovanjima i priznanjima Republike Hrvatske (»Narodne
novine«, broj 20/95) i članka 22. Pravilnika o odlikovanjima i priznanjima od
4. listopada 2000. godine, donosim

## PRAVILNIK

### VELEREDA KRALJA DMITRA ZVONIMIRA S LENTOM I DANICOM

Članak 1.

Ovim Pravilnikom propisuje se
izgled i tehnička izvedba Velereda kralja Dmitra Zvonimira s lentom i Danicom
(u daljnjem tekstu: Velered), izgled i opis isprave o dodjeli Velereda, način
nošenja i isticanja Velereda te druga pitanja od značenja za Velered.

Članak 2.

Velered je ustanovljen
Zakonom o odlikovanjima i priznanjima Republike Hrvatske (»Narodne novine«,
broj 20/95).

Velered temeljem članka 6.
Zakona o odlikovanjima i prizna­njima Republike Hrvatske (u daljnjem tekstu:
Zakon), po važ­nos­nome slijedu zauzima četvrto mjesto odlikovanja Republike
Hrvatske.

Članak 3.

Velered se dodjeljuje visokim
hrvatskim i stranim vjerskim dostojanstvenicima te visokim dužnosnicima za
izniman doprinos neovisnosti i cjelovitosti Republike Hrvatske, odnosima
hrvatske države i vjerskih zajednica te za iznimne uspjehe u kulturnom i
humanitarnom djelovanju.

Članak 4.

Velered se sastoji od znaka
Velereda sa lentom, Danice, male oznake Velereda te umanjenice Velereda.

Znak Velereda izrađen je od
srebra finoće 999/1000 visine 74 mm i širine 44 mm. Ima oblik križa, čiji su
krakovi ukrašeni tropletim ornamentom. Krakove križa povezuje luk na kojem je
stilizirani val (tzv. »kuke«), koji potječe iz predromaničkog razdoblja (9. -
11. st.). Na gornjem luku je natpis: KRALJ DMITAR ZVONIMIR. U sredini križa je
medaljon od zlata, promjera 21 mm, s prikazom Bašćanske ploče (1100. g.), na
kojoj se spominje ime kralja Zvonimira. Iznad križa je manji medaljon od zlata,
promjera 13,5 mm, s prikazom glave kralja Zvonimira u lijevom profilu. Manji
medaljon je uokviren šesterokutnim vijugavim tropletim ornamentom.

Na glatkom naličju znaka
Velereda u sredini je okrugli vije­nac od tropruta pletera unutar kojeg teče
natpis REPUBLIKA HRVATSKA.

Znak Velereda je ovješen
ušicom i prstenom širine 7 mm, urešenim profiliranim starohrvatskim tropletom,
o dvostruki uresni čvor lente. Lenta je širine 80 mm i duljine 1960 mm, od
moariranog svilenog ripsa, u bojama zastave Republike Hrvatske, u čijem su
plavom i crvenom polju po dvije zlatne pruge od pletera širine 19 mm.

Danica Velereda je ispupčena
osmerokraka zvijezda promjera 90 mm, izrađena od srebra finoće 999/1000. Na
licu Danice je osam istaknutih i osam kraćih srebrnih zraka te između njih 16
zraka od zlatna finoće 750/1000. U sredini je medaljon od zlata finoće
750/1000, promjera 32 mm, u kojem je prikazana glava kralja Zvonimira u lijevom
profilu. Na naličju Danice je okomita igla za ovjes izrađena od srebra finoće 900/1000.

Malu oznaku Velereda čini
minijatura i vrpca. Minijatura je otkov manjeg medaljona s lica Velereda,
promjera 13,5 mm, pr­i­čvrš­ćen na sredini pačetvorine. Vrpca je od svilenog
moariranog ripsa u bojama zastave Republike Hrvatske s po dvije zlatne pruge u
crvenom i plavom polju, slijedom boja s lijeva na desno. Od vrpce je složena
vodoravna pačetvorina visine 14 mm i širine 34 mm. Na naličju male oznake je
igla za ovjes.

Umanjenicu Velereda čini
minijatura i vrpca. Minijatura je otkov umanjene Danice Velereda, promjera 17
mm, ovješen o svilenu moariranu vrpcu u bojama zastave Republike Hrvatske,
složenu u okomitu pačetvorinu visine 40 mm i širine 12 mm. Na naličju
umanjenice je igla za ovjes.

Sastavni dio ovoga Pravilnika
je slikovni prikaz Velereda.

Članak 5.

Pri dodjeli
Velereda dodjeljuje se isprava o dodjeli (u daljnjem tekstu: isprava).

Isprava je
otisnuta na shamoa corolla papiru (100 g/m2, veličine
210 x 297 mm).

Isprava je omeđena
pravokutnikom 168 x 261 mm centriranim u odnosu na papir. Unutar
pravokutnika je zelenkasto-plava podloga bogato urešena vegetabilnim višebojnim
uresom koji zauzima lijevu i donju trećinu te desni rub središnjeg polja
isprave. Uresi mogu izlaziti iz pravokutnika maksimalno 8 mm. U stiliziranome
tamnocrvenom štitu u gornjem lijevom uglu isprave nalazi se grb Republike
Hrvatske. Desno od grba je tekst: REPUBLIKA / HRVATSKA. Znakom / označen je
prelazak u novi red. U donjoj trećini desno nalazi se krug unutarnjeg promjera
50 mm unutar kojeg je otisnut suhi mali državni pečat Republike Hrvatske.

Sadržaj isprave je
otisnut na zelenkasto-plavoj podlozi ispod natpisa REPUBLIKA / HRVATSKA, a
glasi:

ODLUKOM /
PREDSJEDNIKA REPUBLIKE / na temelju članka 98. / Ustava Republike Hrvatske /
odlikovan je / (čin, znanstveni stupanj) IME I PREZIME / VELEREDOM KRALJA
DMITRA ZVONIMIRA / S LENTOM I DANICOM.

Lijevo ispod
natpisa S LENTOM I DANICOM ispisano je: U Zagrebu, datum. Desno od datuma
ispisano je: PREDSJEDNIK REPUBLIKE / HRVATSKE / potpis predsjednika Republike
Hrvatske / ime i prezime predsjednika Republike Hrvatske.

Sadržaj isprave je
pisan crnim slovima tipa Lydian BT.

Sastavni dio ovoga
Pravilnika je slikovni prikaz isprave.

Članak 6.

Predsjednik Republike
Hrvatske (u daljnjem tekstu: predsjednik Republike) dodjeljuje odlikovanje Velereda
na vlastiti poticaj ili na prijedlog Državnog povjereništva za odlikovanja i
priznanja Republike Hrvatske (u daljnjem tekstu: Državno povjereništvo).

Državnom povjereništvu
prijedloge podnose predsjednik Zastupničkog i Županijskog doma Hrvatskoga državnog
sabora, predsjednik Vlade Republike Hrvatske i nadležni ministar.

Članak 7.

Velered odlikovane osobe
ističu prilikom svečanih prigoda.

Lentu s Veleredom
odlikovane osobe ističu ovješenu od desna ramena na lijevi bok zajedno s
Danicom na lijevoj strani grudi, sukladno prilikama i potrebama nositelja,
odnosno prema pravilu za nošenje službenih odora.

Ukoliko je osoba
odlikovana Veleredom kralja Dmitra Zvonimira s lentom i Danicom i nekim drugim
Veleredom, ističe uz taj Velered na lenti s Danicom (ili Velikom Danicom) samo
Danicu Velereda kralja Dmitra Zvonimira.

Mala oznaka
Velereda se ističe isključivo na službenoj odori, a umanjenica isključivo na
civilnoj odjeći.

Umanjenica
Velereda se ističe prilikom svečanih prigoda, prema prilikama i potrebama nosioca.
Potrebito je obratiti pozornost na primjeren izgled, ponašanje i dostojanstvo
kao i važnost prigode kada se odlikovanje ističe.

Žene ističu
umanjenicu Velereda na lijevoj strani grudi, odnosno uz druge umanjenice
složene u niz po važnosnome slijedu.

Muškarci ističu
umanjenicu Velereda u lijevom zapučku, odnosno uz druge umanjenice složene u
niz po važnosnome slijedu na lijevom suvratku odijela.

Zajedno sa znakom
Velereda i Danicom nije dopušteno isticati malu oznaku i umanjenicu istog
Velereda.

Članak 8.

Predsjednik Republike uručuje
Velered osobno.

Predsjednik Republike može
imenovati izaslanika za uru­če­nje Velereda.

Izaslanik predsjednika
Republike za uručenje Velereda može biti predsjednik Zastupničkog i Županijskog
doma Hrvatskoga državnog sabora, predsjednik Vlade Republike Hrvatske te
iznimno osoba po odluci predsjednika Republike.

Prilikom uručenja Velereda
odlikovani dobiva uz Velered i ispravu te kutiju za Velered.

Članak 9.

Za sva ostala prava, obveze i
odgovornosti osoba odlikovanih Veleredom koja nisu uređena ovim Pravilnikom
primjenjuju se odredbe Zakona te Pravilnika o odlikovanjima i priznanjima.

Članak 10.

Ovaj Pravilnik stupa na snagu
danom objave u »Narodnim novinama«.

Broj: 01-051-00-3275/1

Zagreb, 6. listopada 2000.

Predsjednik
Republike Hrvatske
**Stjepan Mesić,** v. r.

if !supportEmptyParas endif

![](dodatni/374497.gif)

![](dodatni/374498.gif)

![](dodatni/374499.gif)

Pravilnik, NN 108/2000-2124